Virginija Balsevičiūtė

Virginija Balsevičiūtė-Šlekienė (1958 m. balandžio 11 d. Naujasodėje, Panevėžio rajone – 2023 m. rugpjūčio 30 d. Panevėžyje)Laima Arnatkevičiūtė. Virginija Balsevičiūtė-Šlekienė. Visuotinė lietuvių enciklopedija. 2018-08-07. Nuoroda tikrinta 2023-09-01.Mirė profesorė, lietuvių literatūrologė Virginija Balsevičiūtė-Šlekienė. LRT. 2023-08-31. Nuoroda tikrinta 2023-09-01. – Lietuvos literatūros tyrinėtoja.

 Biografija 
Mokėsi Jotainių aštuonmetėje ir Panevėžio J. Balčikonio vidurinėje mokykloje. 1981 m. baigė lituanistiką Vilniaus universitete. 2002 m. habilituota humanitarinių mokslų daktarė.

1981–1983 m. dirbo Knygų rūmuose. 1987–1989 m. Šiaulių pedagoginio instituto dėstytoja, nuo 1990 m. Vilniaus pedagoginio universiteto dėstytoja, nuo 2003 m. profesorė.

Palaidota Sudervės kapinėse.Pranešama, kada vyks atsisveikinimas su profesore, lietuvių literatūrologe Virginija Balsevičiūte-Šlekiene. LRT. 2023-09-06. Nuoroda tikrinta 2023-09-08.

 Mokslinė veikla 
Studijoje „Naujausios lyrikos semantika“ nagrinėja poetinio pasaulėvaizdžio, poezijos prasmių ir meninių struktūrų kaitą. Knygose „Vytauto Mačernio „Vizijos“: Semiotinis aspektas“, „Vytautas Mačernis ir jo karta“ analizuoja žemininkų kūrybos problemas, jos sąsajas su egzistencializmu, moderniąja katalikybe, jų įtaką lietuvių lyrikos modernėjimui.

 Bibliografija 
 Naujausios lyrikos semantika. (1994 m.)
 Vytauto Mačernio „Vizijos“: Semiotinis aspektas. (1999 m.)
 Vytautas Mačernis ir jo karta. (2001 m.)
 Eilėraščio analizė: semantinis-struktūrinis aspektas. (2005 m.)
 Juditos Vaičiūnaitės kūryba. (2009 m.)
 Eilėraščio analizė: Teorinės prielaidos, praktiniai patarimai. (2013 m.)
 Toks gražus, toks liūdnas… (2018 m.)

 Šaltiniai 

Kategorija:Lietuvos literatūrologai
Kategorija:Lietuvos kritikai